wickkiey/tamil-wikipedia-chunked huggingface dataset:
# ரஃஸ் அல்-கைமா

## நகரங்களும் குடியேற்றங்களும்

முக்கியமான நகரங்களும், குடியேற்றங்களும் பின்வருமாறு:  
- ராக் நகரம் - அமீரகத்தின் மிகப்பெரிய நகரம் மற்றும் தலைநகரம் ஆகும்.
- அல் ஜசிரா அல் ஹம்ரா - அல் ஹம்ரா கிராம வளர்ச்சி மற்றும் ஒரு தொழில்துறை மண்டலத்திற்கு சொந்தமான ஒரு பழைய கடலோர நகரம் ஆகும்.
- ராம்ஸ் - ஒரு கடலோர நகரம் கடந்த காலத்தில் ஒரு பொதுவான மீன்பிடி மற்றும் முத்துக்குளிக்கும் இடமாகும்.
- கோர் குவைர் - ஒரு தொழிற்துறை மண்டலம் மத்திய கிழக்கில் மிகப் பெரிய கையாளுதல் துறைமுகம் மற்றும் சீமேந்து தொழிற்சாலைகள் போன்ற ஏராளமான நிறுவனங்கள் உள்ளன.
- டிக்டாக்கா - விவசாய நடவடிக்கைகளுக்கு பெயர் பெற்ற கிராமம் ஆகும்.
- காட் - மலைகளால் சூழப்பட்ட ஒரு கிராமம். இது வெப்ப நீரூற்றுகள் மற்றும் பனை தோட்டங்களுக்கு பிரபலமானது.
- மசாபி - புஜைராவின் எல்லையில் அமைந்துள்ள நகரமாகும். பாட்டில் குடிநீரின் முக்கிய விநியோக நகரமாக அறியப்படுகிறது.
# ரஃஸ் அல்-கைமா

## பொருளாதாரம்

ராஸ் அல் கைமா எண்ணெய் வளம் கண்டுபிடிக்கப்படாத அமீரக நகரம் ஆகும். இந் நகரம் பொருளாதாரத்தை பல்வகைப்படுத்துவதில் கவனம் செலுத்தியுள்ளதுடன் அதன் வளர்ந்து வரும் தொழிற்துறைகளில் வெற்றி அடைந்துள்ளது. முக்கிய பொருளாதார துறைகள் பின்வருமாறு:  
நில உடைமைகள் : ராஸ் அல் கைமாவில் ஏராளமான குடியிருப்பு பகுதிகள், அலுவலகங்கள், வணிக கட்டிடங்கள் கட்டப்பட்டுள்ளதுடன் பல முக்கிய முன்னேற்றங்கள் நடந்து வருகின்றன.  
சுற்றுலாத் துறை : ராஸ் அல் கைமா வேகமாக வளர்ந்து வரும் சுற்றுலா தலமாகும். இங்கு உலகின் மிக நீளமான ஜிப்லைன் சாகச பூங்கா அமைக்கப்பட இருக்கின்றது. ஏராளமான ஐந்து நட்சத்திர ஹோட்டல்களும் கடற்கரை ரிசார்ட்டுகளும் காணப்படுகின்றன.  
கட்டுமானத் துறை : ராஸ் அல் கைமாவில் 1970 ஆம் ஆண்டுகளின் முற்பகுதியில் ஐக்கிய அரபு அமீரகத்தின் முதல் சீமெந்து நிறுவனம் திறக்கப்பட்டது. இப்போது இங்கு ஐக்கிய அரபு அமீரகத்தின் மிகப்பெரிய சீமேந்து உற்பத்தி நடைப்பெறுகின்றது. 1980 ஆம் ஆண்டுகளில் மட்பாண்ட தொழில் அறிமுகப்படுத்தப்பட்டு தற்சமயம் மட்பாண்ட தொழிலில் சிறந்து விளங்குகின்றது.  
உயர் தொழில்நுட்ப துறை - 1980 ஆம் ஆண்டுகளில் பாரசீக வளைகுடா பிராந்தியத்தின் முதல் மருந்து தயாரிப்பு நிறுவனமான ஜூல்பரை எமிரேட் நிறுவப்பட்டது. ஜூல்பர் இப்போது மத்திய கிழக்கு மற்றும் ஆப்பிரிக்காவின் மிகப்பெரிய மருந்து உற்பத்தி நிறுவனமாக திகழ்கின்றது. 2012 ஆம் ஆண்டில், உயர்நிலை கலப்பு தயாரிப்புகளை (விண்வெளி, கட்டுமான பாகங்கள்) உற்பத்தி செய்வதற்கான தொழிற்துறை நிறுவப்பட்டது.  
சேவைத் துறை : சமீபத்தில் வளர்ந்து வரும் துறைகளாக ராக் வங்கி மற்றும் ஆர்ஏக் காப்பீட்டு நிறுவனங்கள் காணப்படுகின்றன. 2019 ஆம் ஆண்டு சனவரியில் ராக் வங்கி 917.5 மில்லியன் அரபு அமீரக திர்ஹம் இலாபத்தை பதிவு செய்தது.  
விவசாயம் மற்றும் மீன்வளம் : கடந்த காலத்தில் இவை ராஸ் அல் கைமாவின் முக்கிய பொருளாதாரத் துறைகளாக இருந்தன. தற்சமயம் மேலும் அபிவிருத்தியடைந்துள்ளன. இந்த அமீரகத்திற்கு மட்டுமல்லாமல் முழு ஐக்கிய அரபு அமீரமங்களுக்கும் உணவுப்பொருட்களை வழங்குகின்றன.
# ரஃஸ் அல்-கைமா

## காலநிலை

ராஸ் அல் கைமாவின் கோப்பனின் காலதிலை வகைப்பாட்டின் அடிப்படையில் வெப்பமான பாலைவன காலநிலையை கொண்டுள்ளது. கோடையில் 45&nbsp;°C ஐ அடைகிறது. அதிக வெப்பநிலை 48.8&nbsp;°C (119.8&nbsp;°F) ஆகும். பொதுவாக கோடை மாதங்களில் ஈரப்பதம் அதிகமாக இருக்கும். மழை மற்றும் இடியுடன் கூடிய மழை அரிதாகவே நிகழ்கிறது. ராஸ் அல் கைமாவின் உயரமான மலைகளில் டிசம்பர் 2004, சனவரி 2009 மற்றும் பிப்ரவரி 2017 ஆகியவற்றில் பனி பதிவாகியுள்ளது. ஐக்கிய அரபு அமீரகத்தின் மிக உயரமான மலையான ஜெபல் ஜெய்ஸின் உச்சத்தில் −5&nbsp;°C (23&nbsp;°F) வெப்பநிலை அளவிடப்பட்டுள்ளது.
# ரஃஸ் அல்-கைமா

## புள்ளிவிபரங்கள்

1975 ஆம் ஆண்டில் ராஸ் அல் கைமாவின் மொத்த மக்கட் தொகை 43,845 ஆக காணப்பட்டது. அவர்களில் 29,613 பேர் உள்நாட்டினரும், 14,232 பேர் வெளிநாட்டினரும் ஆவார்கள். இந்த எண்ணிக்கை 1980 ஆம் ஆண்டில் 73,918 ஆகவும் (39,148 உள்ளூர்வாசிகள், 34,770 வெளிநாட்டினர்), 1985 ஆம் ஆண்டில் 96,578 ஆகவும், 1995 ஆம் ஆண்டில் 143,334 ஆகவும் காணப்பட்டது. 2005 ஆம் ஆண்டில் 210,063 ஆக அதிகரித்துள்ளது.
# ஐக்கிய அரபு அமீரக திர்கம்

**ஐக்கிய அரபு அமீரக திர்கம்** (UAE DIRHAM) என்பது ஐக்கிய அரபு அமீரகத்தின் நாணயம் ஆகும். இதன் பெறுமதி ஐக்கிய அமெரிக்க டாலருடன் நிரந்தரமாகப் பிணைக்கப்பட்டுள்ளது. இதன் ஐஎஸ்ஓ 4217 குறியீடு AED என்பதாகும். அதிகாரபூர்வமற்ற முறையில் இதனை DH, Dhs. எனவும் குறிப்பது உண்டு. ஒரு *திராம்* 100 சிறு அலகுகளாகப் பிரிக்கப்பட்டுள்ளது. இது ஃபில் எனப்படும்.
# ஐக்கிய அரபு அமீரக திர்கம்

## வரலாறு

இது 1973 ஆம் ஆண்டில் அறிமுகம் செய்யப்பட்டது. இது, அபுதாபி தவிர்ந்த ஏனைய அமீரகங்களில் 1966 ஆம் ஆண்டிலிருந்து பயன்பாட்டில் இருந்து வந்த கட்டார் மற்றும் துபாய் ரியால் என்னும் நாணயத்துக்கும், அபுதாபியில் புழங்கிய பஹ்ரெய்ன் தினாருக்கும் பதிலாகப் புழக்கத்துக்கு வந்தது. 1966 ஆம் ஆண்டுக்கு முன்னர் ஐக்கிய அரபு அமீரகத்தின் உறுப்பு அமீரகங்கள் வளைகுடா ரூபா (Gulf rupee) என்னும் நாணயத்தைப் பயன்படுத்தின. வளைகுடா ரூபாவில் இருந்து கட்டார் மற்றும் துபாய் ரியாலுக்கு மாறிய இடைக்காலத்தில் சிறிது காலம் சவூதி ரியாலும் இந்த அமீரகங்களில் புழங்கியது.  
நடைமுறையில் திராம், ஐக்கிய அமெரிக்க டாலருடன் பிணைக்கப்பட்டுள்ளது. ஒரு அமெரிக்க டாலர், 3.6725 திராமுக்குச் சமன் ஆகும். திராம் என்னும் சொல் *திராச்மே* (Drachmae) என்னும் கிரேக்கச் சொல்லிலிருந்து பெறப்பட்டது. *திராச்மே* உலகில் மிகப் பரவலாகப் புழங்கிய ஒரு நாணயம். நூற்றாண்டுகளாக நடைபெற்ற வணிகத்தின் காரணமாக, ஓட்டோமான் பேரரசு ஊடாக மத்திய கிழக்கில் இது வழங்கி வருகின்றது.
# ஐக்கிய அரபு அமீரக திர்கம்

## நாணயக் குற்றிகள்

1973 ஆம் ஆண்டில் திராம் ஐக்கிய அரபு அமீரகத்தின் நாணயமாக அறிமுகப்படுத்தப்பட்ட போது, 1, 5, 10, 25, 50 ஃபில்கள் மற்றும் 1 திராம் பெறுமதி கொண்ட நாணயக் குற்றிகள் வெளியிடப்பட்டன. 1, 5, 10 ஃபில் நாணயங்கள் வெண்கலத்திலும், உயர் பெறுமது கொண்ட நாணயங்கள் குப்பிரோ நிக்கலிலும் அச்சிடப்பட்டன. 1995 அம் ஆண்டில் 1 திராம், 50 ஃபில் குற்றிகளின் அளவு சிறிதாக்கப்பட்டது. வட்ட வடிவமாக இருந்த 50 ஃபில் குற்றி, எழுகோண வடிவமாக்கப்பட்டது.
# ஐக்கிய அரபு அமீரக திர்கம்

## நாணயத் தாள்கள்

1973 இல், ஐக்கிய அரபு அமீரக நாணயச் சபை 1, 5, 10, 50, 100, 1000 ஆகிய பெறுமதிகளில் நாணயத் தாள்களை வெளியிட்டது. 1982 இன்னொரு தொடர் வெளியிடப்பட்டபோது 1 திராம், 1000 திராம் தாள்கள் விலக்கப்பட்டன. 500 திராம் தாள் 1983 ஆம் ஆண்டில் வெளியிடப்பட்டது. 200 திராம் தாள் 1989 ஆம் ஆண்டில் அறிமுகப்படுத்தப்பட்டது. 2000 ஆவது ஆண்டில் 1000 திராம் தாள் மீண்டும் புழக்கத்துக்கு வந்தது. 200 திராம் தாள் 1989 இல் மட்டுமே அச்சடிக்கப்பட்டதால் அண்மைக் காலங்களில் அதன் புழக்கம் மிகவும் அரிதாகவே காணப்பட்டது. மே 2008 இல் புதிய 200 திராம் தாள்கள் வெளியிடப் பட்டுள்ளன.  
| படிமம் | பெறுமதி | முதன்மை நிறம் | விபரம் |
| --- | --- | --- | --- |
| 5 திராம் | மண்ணிறம் |  |  |
| 10 திராம் | பச்சை |  |  |
| 20 திராம் | நீலம் |  |  |
| 50 திராம் | ஊதா |  |  |
| 100 திராம் | இளஞ்சிவப்பு |  |  |
| 200 திராம் | பச்சை / மண்ணிறம் |  |  |
| 500 திராம் | இள நீலம் |  |  |
| 1000 திராம் | பசும்-நீலம் | } |  |
# அம்பாந்தோட்டை

**அம்பாந்தோட்டை** இலங்கையின் தென் மாகாணத்தின் அம்பாந்தோட்டை மாவட்டத்தில் இலங்கையின் தெற்கு கரையோரம் அமைந்துள்ள நகரசபை ஆகும். இது அம்பாந்தோட்டை மாவட்டத்தின் தலைநகரமுமாகும்.
# அம்பாந்தோட்டை

## புவியியலும் காலநிலையும்

அம்பாந்தோட்டை கரையோரச் சமவெளி என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 0-15 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 27 பாகை செல்சியஸ் ஆகும். இலங்கையின் இரண்டு பருவபெயர்ச்சிக்காற்றுகளிலும்மழைவீழ்ச்சியைப்பெறாதஅம்பாந்தோட்டைகுறைவரல் வலயத்தில்அமைந்துள்ளது.1950 மி.மீ. ஆண்டுச் சராசரி மழைவீழ்ச்சியைப் பெறுகின்றது.
# அம்பாந்தோட்டை

## மக்கள்

இது சிங்களவர்களை பெரும்பான்மையாக கொண்ட ஒரு நகரசபை ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# அம்பாந்தோட்டை

## கைத்தொழில்

அம்பாந்தோட்டைஉப்புஉற்பத்திக்குபிரசித்தமானபிரதேசமாகும். இங்கு நெற்பயிர்ச் செய்கை, மரக்கறிச் செய்கை முக்கிய இடத்தைப் பெறுகிறது.
# நாயகன்

***நாயகன்*** (*Nayagan*) 1987 இல் வெளிவந்த இந்தியத் தமிழ்த் திரைப்படமாகும். இத்திரைப்படம் இந்திய அளவில் பேசப்பட்ட திரைப்படமாகும். இதன் இயக்குநர் மணிரத்னம் ஆவார். கமல்ஹாசன் இத்திரைப்படத்தின் கதாநாயகனாக நடித்தார். இது, மும்பையில் தாதாவாக விளங்கிய வரதராஜன் முதலியாரின் வாழ்க்கையை அடிப்படையாகக் கொண்டு எடுக்கப்பட்ட திரைப்படமாகும்.  
இத்திரைப்படம் 1988 ஆம் ஆண்டிற்கான ஆஸ்கார் விருதிற்காக இந்தியா சார்பில் பரிந்துரைக்கப்பட்டது. டைம் வார இதழும், சிஎன்என்-ஐபிஎன் நிறுவனமும் இத்திரைப்படத்தை உலகின் நூறு சிறந்த திரைப்படங்களிள் ஒன்றாகத் தேர்ந்தெடுத்தது குறிப்பிடத்தக்கது. பல்வேறு திரைப்பட விழாவில் இப்படம் திரையிடப்பட்டு கௌரவிக்கப்பட்டது. இத்திரைப்படம் மூன்று தேசிய விருதுமகளையும், பல தனியார் விருதுகளையும் வாங்கியது.
# நாயகன்

## வகை

நாடகப்படம் / உண்மைப்படம்
# நாயகன்

## கதை

சிறுவயதிலேயே தந்தையை இழக்கும் சக்திவேல் பம்பாயில் ஒரு இஸ்லாமிய சமயத்தைச் சேர்ந்த பெரியவரினால் காப்பாற்றப்பட்டு வளர்க்கப்படுகின்றார். திடீரென அவர்கள் தங்கியிருந்த பகுதியை விட்டுச் செல்ல வேண்டும் என்ற கொள்கையினை எதிர்க்கின்றார். அவ்வாறு எதிர்த்த அவரைக் காவல் துறையினரான இந்தி மொழிக்காரனால் அடித்து சிறையில் அடைக்கப்படுகின்றார். பின்னர் வெளியில் வரும் வேலு தன் தந்தையின் கொலைக்குக் காரணமாக விளங்கிய அக்காவல் துறை அதிகாரியைக் கொலை செய்கின்றார். பின்னர் அப்பகுதி மக்களுக்கு நாயகனாக விளங்குகின்றார். அனைவராலும் போற்றப்பட்டு அப்பகுதியினரால் தலைவனாகத் தேர்ந்தெடுக்கப்படுகின்றார். சிறிது காலம் கழித்து விபச்சாரிகளின் இல்லத்திற்குச் செல்லும் வேலு அங்கு தவறுதலாக கொண்டு வரப்பட்ட பள்ளி மாணவியை அவர் விரும்பியபடி திருமணம் செய்தும் கொள்கின்றார். அவ்வூர் மக்களுக்கு நல்ல செயல்களைச் செய்யும் வேலு நாயக்கர் பல கடத்தல் தொழில்களிலும் ஈடுபடுகின்றார். இதனைப் பார்க்கும் இவரின் மகள் அவரிடம் வாழப்பிடிக்காது அங்கிருந்து பிரிந்து செல்கின்றார். வேலு நாயக்கரின் மகள் காதலித்து மணம் செய்யும் காவல் அதிகாரியால் வேலு நாயக்கர் வலைவீசித் தேடப்படுகின்றார். இவரின் மீதிருந்த பற்றுதல் காரணமாக காட்டிக்கொடுக்க பொது மக்கள் மறுத்தனர். திடீரென வரும் காவல் துறையினரிடம் இருந்து வேலு நாயக்கரைக் காப்பாற்றுவதற்காக வயது போன அம்மையார் தன்னை தீவைத்துக் கொளுத்தினார். இதனைக் கண்டு மனம் நொந்த காவல் துறை அதிகாரி வேலு நாயக்கர் தன் மனைவியின் தந்தை எனத் தெரிந்து கொள்கின்றார். பொது மக்களின் உயிர்கள் பறிக்கப்படுவதைப் பார்த்த வேலு நாயக்கர் தானகவே சரணடைந்துவிடுவதாகத் தெரிவித்தார். மேலும் அவர் கைது செய்யப்பட்டு நீதிமன்றத்திற்கு அழைத்து வரப்பட்டார். இதனை அறிந்த பொது மக்கள் அவரின் விடுதலைக்காகக் காத்திருந்தனர். அவரைக் கைது செய்யத் தேவைப்படும்படி ஆதாரங்கள் இல்லாத காரணத்தினால் அவர் விடுவிக்கப்பட்டார். மேலும் அவரினால் கொல்லப்பட்ட காவல் துறை அதிகாரியின் மகனால் திடீரென சுட்டு வீழ்த்தப்படுகின்றார்.
# நாயகன்

## நடிகர்கள்

- கமல்ஹாசன் - சக்திவேல் / வேலு நாயக்கர்
- சரண்யா - நீலா
- ஜனகராஜ் - செல்வம்
- டெல்லி கணேஷ் - ஐயர்
- விஜயன் - துரை
- எம். வி. வாசுதேவராவ் - ஹுசைன் பாய், வேலு நாயக்கரின் வளர்ப்பு தந்தை
- டாரா - ஷகீலா, வேலு நாயக்கரின் தங்கை
- நிழல்கள் ரவி - சூர்யா, வேலு நாயக்கரின் மகன்
- கார்த்திகா - சாருமதி, வேலு நாயக்கரின் மகள்
- நாசர் - பட்டேல், துணை ஆணையர் காவல்துறை
- பிரதீப் சக்தி - கேல்கர், காவல் ஆய்வாளர்
- டீனு ஆனந்த் - அஜீத் கேல்கர்
- ஆர். என். சுதர்சன், ஆர். என். கிருஷ்ண பிரசாத், ஆர். என். ஜெயகோபால் - ரெட்டி பிரதர்ஸ்
- கிட்டி - வேலு நாயக்கரின் தந்தை (சிறப்புத் தோற்றம் )
- ஆதித்யா - சிறு வயது சக்திவேல், (சிறப்புத் தோற்றம் )
- குயிலி (சிறப்புத் தோற்றம் )
# நாயகன்

## பாடல்கள்

இப்படத்திற்கு இளையராஜா இசையமைத்திருந்தார். இது அவரின் 400வது திரைப்படமாகும். புலமைப்பித்தன் அனைத்துப் பாடல்களையும் எழுதியிருந்தார். 'நிலா அது வானத்து மேலே' பாடலை மட்டும் இளையராஜா எழுதியிருந்தார்.  
| எண் | பாடல் | பாடியவர்(கள்) | நீளம் (நி:வி) |  |
| --- | --- | --- | --- | --- |
| 1 | "நான் சிரித்தால் தீபாவளி" | கே. ஜமுனா ராணி, எம். எஸ். இராஜேஸ்வரி | 4:46 |  |
| 2 | "நீ ஒரு காதல் சங்கீதம்" | மனோ, கே. எஸ். சித்ரா | 4:32 |  |
| 3 | "அந்திமழை மேகம்" | டி. எல். மகராஜன், பி. சுசீலா | 4:46 |  |
| 4 | "நிலா அது வானத்து மேலே" | இளையராஜா | 5:01 |  |
| 5 | "தென்பாண்டிச் சீமையிலே" | இளையராஜா, கமல்ஹாசன் | 4:32 | } |
# நாயகன்

## வெளியீடும் விமர்சனமும்

நாயகன் திரைப்படம் 1987 அக்டோபர் 21 தீபாவளி பண்டிகை அன்று வெளியானது.
# நாயகன்

## விருதுகள்

60வது சிறந்த சர்வதேச திரைப்படத்திற்கான அகாதமி விருதுக்கு இப்படம் இந்தியாவின் சார்பில் பரிந்துரைக்கப்பட்டது. 2015 ஆம் ஆண்டு நடைபெற்ற *10வது ஹாபிடட் திரைப்பட விழா*வில் நாயகன் திரையிடப்பட்டது.  
**35 வது தேசிய திரைப்பட விருதுகள், இந்தியா**
- சிறந்த நடிகர் - கமல்ஹாசன்
- சிறந்த ஒளிப்பதிவு - பி. சி. ஸ்ரீராம்
- சிறந்த கலை இயக்கம் - தோட்டா தரணி  
**சினிமா எக்ஸ்பிரஸ் விருது**
- சிறந்த நடிகர் - கமல்ஹாசன்
- சிறந்த இயக்குநர் - மணிரத்னம்  
மிகவும் எதிர்பார்க்கப்பட்ட 1987 ஆம் ஆண்டிற்கான *தமிழக அரசு திரைப்பட விருதுகள்* நிகழ்ச்சி அந்த ஆண்டு நடைபெறவில்லை.
# நாயகன்

## மறு உருவாக்கம்

இத்திரைப்படம் இந்தி மொழியில் *தயவான்* எனும் பெயரில் மீண்டும் எடுக்கப்பட்டது. 1988 அக்டோபர் 21 அன்று, சரியாக ஓராண்டு கழித்து நாயகன் வெளியான அதே தேதியில் வெளியானது. இப்படத்தில் வினோத் கண்ணா, மாதுரி தீட்சித் நடித்துள்ளனர்.  
}}
# உணர்ச்சி

**உணர்ச்சி** (Emotion) என்பது மனநல செயல்பாட்டு அனுபவம் ஆகும். இது தீவிர உயர் மட்ட இன்பம் அல்லது அதிருப்தி ஆகியவற்றுடன் பிணைந்துள்ளது.  
**உணர்வு** நம்மில் ஐம்புலன்களால் வழங்கப் பெறும் பெருமை, வெட்கம், கோபம், மகிழ்ச்சி போன்ற உணர்வுகளும், மூளையில் பொங்கி வழியும் சிந்தனைகளும், வழக்கமாக இலட்சிய, ஆன்மீகப் புலப்பாடுகள், அல்லது உணர்வுக்குறிய புலப்பாடுகள், மனிதர் உணரும் சிந்தனை அல்லது மன அல்லது உடல் நிலைகளை "உணர்ச்சி" எனலாம். உணர்ச்சி என்றால் என்ன என்பதை நோக்கிய எல்லோராலும் ஏற்றுக்கொள்ளப்பட்ட பொது வரைவிலக்கணம் இன்னும் இல்லை.
# உணர்ச்சி

## உணர்ச்சிசார் கருத்துகள்

- உணர்ச்சிகள் சிக்கலானவை
- நடத்தையை பாதிக்கக்கூடிய உடல் மற்றும் உளவியல் மாற்றங்களை ஏற்படுத்தும் ஒரு நிலையே உணர்ச்சி எனப்படும். இது ஒரு சிக்கலான நிலையாகும்.
- உணர்ச்சியின் அமைப்பானது நரம்பு மண்டலத்தின் விழிப்புடன் தொடர்புடையது
- உணர்ச்சி என்பது நடத்தை போக்குடன் தொடர்புடையது.
- புறமுகர்கள் சமூகமாக இருக்கவும் தம் உணர்ச்சிகளை வெளிப்படுத்தவும் ஆர்வம் காட்டுவர்
- அகமுகர்கள் சமூகத்தை விட்டு விலகி இருப்பர். தங்கள் உணர்வுகளை மூடிமறைப்பர்
- நேர்மறை அல்லது எதிர்மறை செயல்கள் அனைத்திலும் உணர்ச்சிகள் பெரும் உந்து சக்தியாகும்.
- உணர்ச்சிகள் இயல்பான சக்திகள் அல்ல (சில சமயங்களில்)
- உணர்வுகள் பல்வேறு கூறுகளின் தொகுப்பு
- உணர்ச்சிகளின் கூறுகள்: ஊக்கம், உணர்வு, நடத்தை, உடலியல் மாற்றங்கள், போன்றவை
- மேற்காண் கூறுகளில் எதுவும் உணர்ச்சி இல்லை
- மேற்காண் கூறுகளில் எதுவும் உணர்வியாகவும் இல்லை
- உடற்கூறியல் கூறுகள், கலாச்சார அல்லது உணர்ச்சி அடையாளங்கள் (கோபம், ஆச்சரியம், முதலியன), உணர்ச்சியற்ற உடல் நடவடிக்கைகள், சூழ்நிலைகள், சூழல்களின் மதிப்பீடு ஆகியவற்றை உள்ளடக்கியவை உணர்ச்சிகள்- பெக்கி தோய்ட்ஸ்
# உணர்ச்சி

## நிகழ்கால ஆய்வுகள்:

உணர்ச்சி கருத்துகளில் தற்போது ஆராய்ச்சி மேற்கொள்ள வேண்டிய பகுதிகள்:
1. உணர்ச்சிகளை உற்சாகப்படுத்தும் பகுதிகள்
1. உணர்ச்சிகளைத் தூண்டுவதற்கான பொருட்கள்
கூடுதலாக பாசிட்ரான் உமிழ்பு தளகதிர்படயியல் மற்றும் வினைசார் காந்த ஒத்ததிர்வு வரைவு ஆகியவற்றின் மூலம், மூளையில் உள்ள செயல்திறன் செயல்முறைகளை ஆய்வு செய்ய முடியும்.  
கடந்த காலங்களில் மனிதர்கள் உயிர் வாழ்வதற்கு மேற்கொண்ட தழுவல் நடத்தைகளை ஊக்குவிப்பதில் உணர்ச்சிகள் முக்கிய பங்களிக்கின்றன. உணர்வுகள் குறிப்பிடத்தக்க உள் மற்றும் வெளிப்புற நிகழ்வுகளுக்கு பிரதிபலிப்பாகும்.
# உணர்ச்சி

## சொற்பிறப்பியல், இயல் வரையறைகள், மற்றும் வேறுபாடுகளைக் கண்டறிதல்

"Emotion" (உணர்ச்சி) என்ற சொல் 1579 ஆம் ஆண்டுக்கு முற்பட்டது. இது *umouvoir* என்ற பிரெஞ்சு வார்த்தையிலிருந்து பெறப்பட்டது. இதற்கு "தூண்டுதல்" என்று பொருள். கல்வி விவாதத்தில் உணர்ச்சி என்பது அறிமுகப்படுத்தப்பட்டது. இது அதிகமான விருப்பு, உணர்ச்சிவயக் கருத்து, உணர்ச்சி தாக்குதல் ஆகியவற்றை ஒருங்கிணைக்கும் தனிச் சொல் ஆகும். ஓர் அகராதிப்படி, இந்த வார்த்தையின் ஆரம்பகால முன்னோடிகள், பெரும்பாலும் மொழியின் தோற்றங்களையே சார்ந்து இருக்கிறார்கள். நவீனயுகத்தில், உணர்வு என்ற வார்த்தை பலபடித்தானதாக உள்ளது. யாரோ அல்லது ஏதாவது ஒன்றோ இயக்கும் தீவிர உணர்வுகளைக் குறிக்க உணர்ச்சி என்ற வார்த்தை சில இடங்களில் பயன்பாடுத்தப்பட்டு வருகிறது. உணர்ச்சிகள் பற்றிய பிற கருத்துக்கள் பின் வருமாறு: உணர்ச்சிகள் லேசானவை (எரிச்சலூட்டப்பட்ட அல்லது உள்ளடக்கம் போன்றவை). இவற்றின் இயல் நிலைகள் எந்த விஷயத்தையும் (கவலை மற்றும் மனத் தளர்ச்சி போன்றவை) குறிப்பாகக் குறிக்க பயன்படுத்தப்படுவதில்லை. உணர்ச்சிகள் பற்றிய தொடர் ஆராய்ச்சி, உணர்ச்சிகள் என்ற வார்த்தையை, தினசரி மொழியாக அர்த்தப்படித்துகிறது உணர்ச்சிகள் கால அளவில் சுருக்கமாக உள்ளன. அவை வாய்மொழி, உடலியல், நடத்தை மற்றும் நரம்பியல் வழிமுறைகள் ஆகியவற்றை ஒருங்கிணைத்த துலங்கல்களின் தொகுப்பாக உள்ளன. மனநல மருத்துவர் மைக்கேல் சி. கிரஹாம் "அணைத்து உணர்ச்சிகளும், ஊக்கமிகுதியினால் ஏற்படும் உணர்வின் தொடர்ச்சியாகும்" என விவரிக்கிறார். நடுக்கம், கிலி, பயங்கரம், பயம் அல்லது அவமானம் ஆகியவற்றின் காரணமாக, எளிமையான சங்கடத்திலிருந்து, தடுமாற்றம், மனக்கலவரம் போன்ற இக்கட்டான சூழலுக்கு வரக்கூடும். உணர்ச்சிகளின் பாரம்பரியமானது, உயிரியல் ரீதியாக பெறப்பட்டதாக இருக்கலாம் அல்லது பரிணாமத்தின் விளைவாக ஏற்பட்டதாக இருக்கலாம் எனக் கருதப்படுகிறது. ஏனென்றால், இவை, நமது முன்னோர்கள் எதிர்கொண்ட பண்டைய மற்றும் தொடர்ச்சியான பிரச்சினைகளைத் தீர்த்து வைக்கப் பெரிதும் பயன்பட்டன. மன நிலைகள் உணர்ச்சிகளைக் காட்டிலும் குறைந்த செறிவுடைய மனவெழுச்சிகளைக் கொண்டுள்ளன. இவை, பெரும்பாலும் சூழிசைவு சார்ந்த ஆதாரங்களால் ஊக்கப்படுத்தப்படுவதில்லை.
# உணர்ச்சி

## கூறுகள்

ஷெரெரின்(Scherer) உணர்ச்சி கூறுகள் மாதிரியில் உணர்வுகள், ஐந்து முக்கிய கூறுகளாகப் பிரிக்கப்பட்டுள்ளன. கூறுகள் செயலாக்க முன்னோக்கின் அடிப்படையில் நோக்கும்போது,
- உணர்ச்சி அனுபவங்கள் அனைத்தும் ஒரு குறுகிய காலத்திற்கு ஒருங்கிணைக்கப்பட்டு, ஒத்திசைக்கப்படுதல் அவசியம்.
- இவை அனைத்தும் மதிப்பீட்டு செயன்முறைகளால் உந்தப்பட்டதாக இருக்க வேண்டும்.
சில உளவியல் கோட்பாட்டாளர்கள், மனவெழுச்சிகளும், அறிவாற்றலும், தனித்தனியாக இருப்பதாகவும், ஒன்றுடன் ஒன்று தொடர்புபடுத்தும் அமைப்புகளாக இருப்பதாகவும் கருதுகின்றனர். அறிவாற்றல் மதிப்பீட்டு அமைப்புகள், கூறு செயலாக்க அமைப்பில் மனவெழுச்சிகளை வகைப்படுத்தப்படுகின்றன. உணர்வுசார் கருப்பொருளை வகைப்படுத்தும் அத்தியாயத்தில், ஒரு தொகுப்பு அல்லது செயலில், ஈடுபட்டுள்ள ஒருங்கிணைப்புகளை விவரிக்கும் நிகழ்வுகளின் ஒரு தொடர்வரிசைச் சீர்மையாக உள்ளது தெளிவாகிறது. இருப்பினும் அவற்றுக்கிடையே சர்ச்சைக்குரிய கருத்துக்கள் உள்ளன.
- **அறிவாற்றல் மதிப்பீடு**: நிகழ்வுகள் மற்றும் பொருள்கள் பற்றிய மதிப்பீட்டை வழங்குகிறது.
- **உடல் அறிகுறிகள்**: உணர்ச்சி அனுபவத்தின் அடிப்படையிலான உடலியல் வெளிப்பாட்டுக் கூறுகள்
- செயல்படும் போக்குகள்: ஊக்குவிப்பு திசையில் உடல் இயக்கத் துலங்கல்களை ஏற்படுத்துதல்.
- **வெளிப்பாடு**: முகம் மற்றும் குரலில் ஏற்படும் வெளிப்பாடு எப்பொழுதும் உணர்வுபூர்வமானதாக உள்ளது. இது செயல்களின் நேர், எதிர்விளைவுகளையும் மற்றும் நோக்கத்தையும் வெளிப்படுத்தும்.
- **உணர்வுகள்**: ஒரு நிகழ்வு, முடிந்தபின் உணர்வு ரீதியாகத் தோன்றும் நிலைமையின் அகநிலை அனுபவம்.
# உணர்ச்சி

## வகைப்பாடு

உணர்ச்சி தொடர் நிகழ்வுகளுக்கும்,மற்றும் உணர்ச்சி ஒழுங்கமைதிக்கும் இடையில் குறிப்பிடத்தக்க ஒரு வேறுபாடு உருவாக்கப்படலாம். உணர்வுக் குறைபாடுகள் நடத்தைப் பண்புகளுக்கு ஒப்பானவையாகும். சில உளவியல் கருத்தாளர்கள், உணர்ச்சிகளைச் சார்ந்து சில பொதுவான "உளப்பாங்குநிலை" கருத்துகளைக் கொண்டுள்ளனர். அந்த உளப்பாங்குநிலையில், இன்பம், வலி, ஊக்குவிப்பு நிலைகள் (உதாரணமாக, பட்டினி, உந்துதலால் தோன்றும் அறிவார்வம்), மனநிலைகள், இடர்பாடுகள், ஒழுங்கமைதி நிலைகள், தனிப்பண்புத் திறம் மற்றும் பண்புக்கூறுகள் போன்ற உணர்ச்சிசார் நிகழ்வுகள் அடங்கும்.  
முக்கியமான இரண்டு அடிப்படை கருத்துக் கூறுகளின்படி, உணர்ச்சிகளின் வகைப்பாடு ஆராயப்படுகிறது.  
**முதல் கண்ணோட்டம்:** உணர்ச்சிகள் தனித்துவமானவை. தனித்தனியானவை. தனித்தியங்கக்கூடியவை. அடிப்படையில் வேறுபட்ட அமைப்புகளாக இருக்கின்றன.  
**முதல் கண்ணோட்டம்:** குழுவில் ஒரு குறிப்பிட்ட பரிமாண அடிப்படையில் உணர்ச்சிகள் வகைப்படுத்தப்படலாம்.
# உணர்ச்சி

## உணர்ச்சிகள் பட்டியல்

:
:* அன்பு - Love
:* பாசம் - Affection
:* கோபம் - Anger
:* சினம் - wrath
:* ஆனந்தம் - Joy
:* இன்பம், மகிழ்ச்சி - Happiness
:* துக்கம் - sorrow
:* ஆசை - desire
:* பொறாமை - Jealousy, Envy
:* வெறுப்பு - Hate, Disgust
:* விரக்தி - Anguish
:* அமைதி - Peace
:* பயம் - Fear
:* கவலை - worry
:* எதிர்பார்ப்பு - Anticipation, Hope,
:* ஏமாற்றம் - disappointment
:* ஆச்சரியம் - Surprise
:* வெட்கம் - Shyness
:* பரிவு, இரக்கம் - Pity
:* காதல் - Love
:* காமம் - Sexual Attraction
:* எரிச்சல் - Irritation or discomfort
:* சலிப்பு - Boredom
:* குற்றுணர்வு - Guilt
:* மனவுளைச்சல் அல்லது மன அழுத்தம் - Stress
:* ஈர்ப்பு - attraction
:* பெருமை - pride
:* உணர்வின்மை - apathy
:* நம்பிக்கை - hope
:* மனக்கலக்கம்
:* தவிப்பு - Anxiety
:* பற்று - Attachment
:* அவநம்பிக்கை அல்லது நம்பிக்கையின்மை - lack of trust
:* சோம்பல் - lethargy
:* அதிர்ச்சி - surprise or shock
:* மன நிறைவு அல்லது திருப்தி - satisfaction or contentment
:* தனிமை - loneliness
:* அவா - desire
:* வலி - pain
:* அலட்சியம் - carelessness or negligence
:* திகில் - terror
:* பீதி - phobia or extreme fear
# நிதிஷ் குமார்

**நிதிசு குமார்** இந்தியாவின் அரசியலாளர் மற்றும் பிகார் மாநில முதலமைச்சர் ஆவார். இந்தியாவின் இருப்புத் துறை அமைச்சராகவும் இருந்தார். ஐக்கிய சனதா தளம் என்ற அரசியல் கட்சியின் தலைவரும் ஆவார். 2014 மக்களவைத் தேர்தலில் ஐக்கிய ஜனதா தளம் பீகாரில் எதிர்பார்த்த அளவு வெற்றி பெறாததால் இவர் பதவியை விட்டு விலகினார்.
# நிதிஷ் குமார்

## பிறப்பும் படிப்பும்

நிதிசு குமார் பாட்னாவுக்கு 50 கிலோ மீட்டர் தொலைவில் உள்ள பக்தியார்பூர் என்னும் ஊரில் பிறந்தார்.
அதே ஊரில் பள்ளிப் படிப்பு. பின்னர் பாட்னா அறிவியல் கல்லூரியில் படித்தார். அதன் பின்னர் பிகார் பொறியியல் கல்லூரியில் சேர்ந்து மின் பொறியியல் படித்துப் பட்டம் பெற்றார்.
# நிதிஷ் குமார்

## அரசியல் பின்புலம்

நிதிசு குமாரின் தந்தை கவிராஜ் ராம் லக்கன் சிங் இந்திய விடுதலைப் போராட்ட ஆவார். செயப்பிரகாசு நாராயணனின் இயக்கத்தினால் நிதிசு குமார் ஈர்க்கப்பட்டார். அந்த இயக்கத்தில் பங்கு கொண்டு செயல்பட்டார். மேலும் சத்யேந்திர நாராயண் சின்கா, கர்ப்பூரி தாக்கூர், ராம் மனோகர் லோகியா, வி. பி. சிங், ஜார்ஜ் பெர்னாண்டஸ் ஆகியோரின் தொடர்பும் நட்பும் கொண்டார்.
# ஒட்டாவா

1826இல் *பைடவுண்* என நிறுவப்பட்டு பின்னர் 1855இல் "ஒட்டாவா"வாக ஒருங்கிணைக்கப்பட்டது. ஒட்டாவா கனடாவின் அரசியலுக்கும் தொழினுட்பத்திற்கும் மையமாக விளங்குகிறது. ஆரம்பத்திலிருந்த இதன் எல்லைகள் பல்வேறு சிறு இணைப்புகள் மூலமாக விரிவுபடுத்தப்பட்டு 2001இல் புதிய நகரமாக ஒருங்கிணைக்கப்பட்டது. "ஒட்டாவா" என்ற பெயர் உள்ளூர் மொழியில் *அடவே* என்பதிலிருந்து வந்துள்ளது; இதன் பொருள் "வணிகமாடல்" என்பதாகும்.  
துவக்கத்தில் அயர்லாந்திய, பிரான்சிய கிறித்தவர்களாலான குடியேற்றம் தற்போது பலவகை மக்கள் வாழும் பன்முக பண்பாடுடை நகரமாக விளங்குகிறது. கனடாவில் மிகவும் படித்தவர்கள் வாழும் நகரமாக ஒட்டாவா விளங்குகிறது. இங்கு பல உயர்நிலை கல்வி, ஆய்வு மற்றும் பண்பாட்டு நிறுவனங்கள் அமைந்துள்ளன. உயர்ந்த வாழ்க்கைத்தரமும் குறைந்த வேலையற்றோர் தொகையும் கொண்டதாக உள்ளது. வாழ்க்கைத்தரத்திற்கான மெர்செர் மதிப்பீட்டில் (221 நகரங்களில்) 14வது இடத்தில் உள்ளது. இந்த நகரத்தில் உள்ள ரிடொ கால்வாய் யுனெஸ்கோ உலகப் பாரம்பரியக் களமாக அறிவிக்கப்பட்டுள்ளது.
# பிரான்சிய மொழி

**பிரான்சிய மொழி** ( அல்லது ) ஓர் உரோமானிய மொழியாகும். இம் மொழி பிரான்சு, சுவிட்சர்லாந்தின் உரோமண்டிப் பகுதி, பெல்சியத்தின் வல்லோனியா மற்றும் பிரசெல்சுப் பகுதி, மொனாகோ, கனடாவின் கியூபெக்கு மற்றும் நியூ பிரான்சுவிக்கு (அக்காடியா பகுதி) மாகாணங்கள் மற்றும் ஐக்கிய அமெரிக்க மாநிலமான மெய்ன், இலூசியானாவின் அக்காடியானா பகுதி ஆகியவற்றில் முதன்மை மொழியாகப் பேசப்படுகிறது. மேலும் உலகெங்குமுள்ள பல்வேறு சமூகத்தினரும் இம் மொழியைப் பேசுகின்றனர். இதை விட பிரான்சை இரண்டாம் மொழியாகப் பேசுவோர் உலகெங்கிலும் உள்ளனர். இவர்களில் பெரும்பாலானோர் பிரான்சிய மொழி பேசும் ஆபிரிக்கப் பகுதிகளில் உள்ளனர். ஆபிரிக்காவில், காபொன் (**80%**),  
இத்தாலிய மொழி, போர்த்துக்கேய மொழி, எசுப்பானிய மொழி, ரோமானிய மொழி, லொம்பார்ட் மொழி, காட்டலான் மொழி, சிசிலிய மொழி, மற்றும் சார்டினிய மொழி போன்றே பிரான்சிய மொழியும் பேச்சுவழக்கு இலத்தீன் மொழியிலிருந்தே உருவானது. வடக்குப் பிரான்சிலும், பெல்ஜியத்திலும் பண்டைக்காலத்திலிருந்து பேசப்பட்டு வரும் பல மொழிகளுடன் பிரான்சிய மொழி தொடர்புபட்டுள்ளது. எனினும் இம்மொழிகளில் பல பிரான்சிய மொழியின் தாக்கத்தால் வழக்கொழிந்து போயுள்ளன. ரோமானிய கோல் பிரதேசத்தில் பேசப்பட்ட செல்டிக் மொழிகள் மற்றும் ரோமானியருக்குப் பின் பிரான்சை ஆக்கிரமித்த பிராங்கிய ஆக்கிரமிப்பாளர்களின் ஜெர்மானிக் பிராங்கிய மொழி ஆகியன் பிரான்சிய மொழியில் செல்வாக்குச் செலுத்தியுள்ளன. இன்று, பிரான்சின் குடியேற்றவாத ஆட்சியின் காரணமாக பல்வேறு பிரான்சிய மொழியின் அடிப்படையிலான கிரியோல் மொழிகள் உருவாகியுள்ளன. இவற்றுள், எயிட்டிய மொழி குறிப்பிடத்தக்கது.  
பிரான்சிய மொழி 29 நாடுகளில் உத்தியோகபூர்வ மொழியாக உள்ளது. இவற்றில் பெரும்பான்மையான நாடுகள் இணைந்து *லா பிரான்கோபோனீ* எனும் அமைப்பைத் தோற்றுவித்துள்ளன. மேலும் இது ஐக்கிய நாடுகளின் பல்வேறு நிறுவனங்கள் மற்றும் பல்வேறு சர்வதேச அமைப்புகள் ஆகியவற்றில் உத்தியோகபூர்வ மொழியாக உள்ளது. பிரான்சின் வெளிநாட்டு மற்றும் ஐரோப்பிய உறவுகள் அமைச்சின் தகவலின் படி, ஐரோப்பாவில் 77 மில்லியன் மக்கள் பிரான்சியத்தைத் தாய்மொழியாகக் கொண்டுள்ளனர். பிரான்சுக்கு வெளியே பிரான்சிய மொழி பேசும் மக்கள் அதிகளவில் கனடா (மக்கள் தொகையில் 25%த்தினர், பெரும்பாலானோர் கியூபெக்கில் வசிக்கின்றனர்), பெல்ஜியம் (மக்கள்தொகையில் 45%த்தினர்), சுவிட்சர்லாந்து (மக்கள்தொகையில் 20%த்தினர்) மற்றும் லக்சம்பேர்க் ஆகிய நாடுகளில் உள்ளனர். 2013ல், அமைச்சு மேற்கொண்ட ஆய்வுகளின்படி, ஐரோப்பாவில் இரண்டாவது பெரும்பான்மை மொழியாக பிரான்சியம் உள்ளது. முதலிடத்தில் ஜெர்மானிய மொழியும் மூன்றாமிடத்தில் ஆங்கில மொழியும் உள்ளன. ஐரோப்பாவில் பிரான்சியத்தைத் தாய்மொழியாகக் கொண்டிராத, 20%மான மக்கள் பிரான்சிய மொழி பேசக்கூடியவர்களாக உள்ளனர். இது கிட்டத்தட்ட 145.6 மில்லியனாகும். 17ம் நூற்றாண்டுக்கும், 20ம் நூற்றாண்டுக்கும் இடைப்பட்ட காலத்தில், பிரான்சு மற்றும் பெல்ஜியம் (அவ்வேளையில் இது பிரான்சிய மொழி பேசுவோரால் ஆளப்பட்டது). ஆகியவற்றின் குடியேற்றவாத ஆட்சியின் காரணமாக, அமெரிக்காக்கள், ஆபிரிக்கா, பொலினேசியா, லிவான்ட், தென்கிழக்காசியா மற்றும் கரீபியன் பிரதேசங்களில் பிரான்சிய மொழி அறிமுகமானது.  
லாவல் பல்கலைக்கழகம் மற்றும் பிரான்சிய மொழி பேசும் பல்கலைக்கழக ஒன்றியம் ஆகியன நடத்திய சனத்தொகை எதிர்வுகூறல் ஆய்வின்படி, 2025ல் 500 மில்லியன் மக்கள் பிரான்சிய மொழி பேசுவர் எனவும், 2050ல் இது 650 மில்லியன் அல்லது உலக சனத்தொகையின் **7%**மாக உயரும் எனவும் தெரிவிக்கப்பட்டுள்ளது.
# பிரான்சிய மொழி

## புவியியல் பரம்பல்

### ஐரோப்பா

ஐரோப்பிய ஒன்றியத்தில், தாய்மொழியாகப் பேசப்படும் மொழிகளில் பிரான்சிய மொழி நான்காம் இடத்தில் உள்ளது.
# பிரான்சிய மொழி

## புவியியல் பரம்பல்

### ஐரோப்பா

#### பிரான்சில் சட்டத் தகுதிநிலை

பிரான்சிய அரசியலமைப்பின்படி, 1992இலிருந்து பிரான்சிய மொழி உத்தியோகபூர்வ மொழியாகும் (எவ்வாறாயினும் இதற்கு முன்னரான சட்ட வரைவுகளில் இது உத்தியோகபூர்வ மொழியாகக் குறிப்பிடப்பட்டுள்ளது (1539இலிருந்து). பிரான்சின் உத்தியோகபூர்வ அரசாங்க வெளியீடுகள் மற்றும் பொதுக் கல்வியில் பிரான்சிய மொழி கட்டாயமாக்கப்பட்டுள்ளது. எனினும் ஒப்பந்தங்கள் போன்ற சில இடங்களில் இவ்விதிமுறை தளர்த்தப்பட்டுள்ளது. விளம்பரங்கள் வெளிநாட்டு மொழிபெயர்ப்பொன்றைக் கொண்டிருக்கவேண்டும்.  
பிரான்சிய மொழியை விட பல்வேறு பிராந்திய மொழிகளும் மொழி வழக்குகளும் காணப்படுகின்றன. பிராந்திய மொழிகளுக்கான ஐரோப்பியப் பட்டயத்தில் பிரான்சு கையெழுத்திட்டுள்ளது. எனினும், 1958ம் ஆண்டின் அரசியலமைப்புக்கு இது விரோதமாக உள்ளதால் இவ்வொப்பந்தம் நடைமுறைப்படுத்தப்படவில்லை.
# பிரான்சிய மொழி

## புவியியல் பரம்பல்

### ஐரோப்பா

#### சுவிட்சர்லாந்து

பிரான்சிய மொழி, சுவிட்சர்லாந்தின் நான்கு உத்தியோகபூர்வ மொழிகளில் (ஏனையன ஜெர்மன், இத்தாலியன் மற்றும் ரொமான்சு என்பன.) ஒன்றாகும். இது ரோமண்டி எனப்படும், சுவிட்சர்லாந்தின் மேற்குப் பகுதியில் பேசப்படுகிறது. இப்பகுதியிலுள்ள பெரிய நகரம் ஜெனீவா ஆகும். சுவிட்சர்லாந்தின் அரசியல் பிரிவுகளோடு மொழிப்பிரிப்பு பொருந்துவதில்லை. இதனால் சில பிரிவுகள் இரு மொழி நிலையைக் கொண்டுள்ளன. சுவிட்சர்லாந்தின் மக்கள்தொகையில் 20%த்தினர் பிரான்சியத்தைத் தாய்மொழியாகக் கொண்டுள்ளனர். மேலும் நாட்டின் மக்கள்தொகையில் 50.4%த்தினர் இம்மொழியைப் பேசுகின்றனர்.  
சுவிட்சர்லாந்தின் பிரான்சிய மொழி பேசும் சமூகத்தினர், பிரான்சின் பிரான்சிய மொழியைப் போல் பேசக்கூடியோராய் உள்ளனர்.எனினும், 69க்குப் பின்னரான எண்கள் மற்றும் சில வாய்மொழிச் சொற்பிரயோகங்கள் என்பன சிறிய வேறுபாட்டைக் கொண்டுள்ளது.
# பிரான்சிய மொழி

## புவியியல் பரம்பல்

### ஐரோப்பா

#### பெல்ஜியம்

பெல்ஜியத்தில், வல்லோனியாவில் (ஜெர்மன் மொழி பேசும் கிழக்குப் பிரதேசம் தவிர்ந்த) பிரான்சியம் உத்தியோகபூர்வ மொழியாக உள்ளது. மேலும் பிரசெல்சு தலைநகரப் பகுதியில் இடச்சு மொழியுடன் இன்னொரு உத்தியோகபூர்வ மொழியாக உள்ளது. வல்லூன் மற்றும் பிரசெல்சு தலைநகரப் பகுதி ஆகியவற்றை எல்லையாகக் கொண்டிருந்தாலும் பிரான்சிய மொழியும் ஜெர்மன் மொழியும் ஃபிளெமிஷ் பகுதியில் உத்தியோகபூர்வ மொழியாகவோ அல்லது சிறுபான்மை மொழியாகவோ அங்கீகரிக்கப்படவில்லை. எனினும் இங்குள்ள சில நகரப் பிரதேசங்களில் பிரான்சிய மொழி பேசுவதற்கான வசதிகள் செய்யப்பட்டுள்ளன. நாட்டின் சனத்தொகையில் 40%மானோர் பிரான்சியத்தை தாய்மொழியாகக் கொண்டுள்ளனர். எஞ்சிய 60%மானோர் இடச்சு மொழியைத் தாய்மொழியாகக் கொண்டுள்ளனர். இவர்களில் 59%த்தினர் பிரான்சியத்தை இரண்டாம் அல்லது மூன்றாம் மொழியாகக் கொண்டுள்ளனர். இதன்படி, பெல்ஜிய மக்கள்தொகையில் முக்கால் பங்கினர் பிரான்சிய மொழி பேசக்கூடியோராய் உள்ளனர்.
# பிரான்சிய மொழி

## புவியியல் பரம்பல்

### ஐரோப்பா

#### மொனாகோ மற்றும் அன்டோரா

மொனாகோவின் தேசியமொழி மொனெகாஸ்க் மொழியாக இருந்தாலும், இதன் உத்தியோகபூர்வ மொழி பிரான்சிய மொழி மட்டுமேயாகும். நாட்டின் சனத்தொகையில் 47%த்தினர் பிரான்சிய மொழிபேசுவோராவர்.  
அன்டோராவின் உத்தியோகபூர்வ மொழி காட்டலான் ஆகும். எனினும், பிரான்சுக்கு அருகில் இருப்பதாலும், ஏர்ஜெலின் ஆயர் மற்றும் பிரான்சு ஆகியன அரசாங்கத்தின் ஒரு பகுதியாக இருப்பதாலும் இங்கு பிரான்சிய மொழி பயன்படுத்தப்படுகிறது. பிரான்சிய மொழி பேசுவோர் நாட்டின் மொத்தச் சனத்தொகையில் 7%மாக உள்ளனர்.
# பிரான்சிய மொழி

## புவியியல் பரம்பல்

### ஐரோப்பா

#### லக்சம்பேர்க்

லக்சம்பேர்க்கின் தாய்மொழியான லக்சம்பேர்கிய மொழி மற்றும் ஜெர்மன் மொழி ஆகியவற்றுடன் பிரான்சிய மொழியும் அந்நாட்டின் உத்தியோகபூர்வ மொழிகளாகும். அரசாங்கத்தின் நிர்வாக நடவடிக்கைகளில் பிரான்சிய மொழி முதன்மையாகப் பயன்படுத்தப்படுவதோடு, வெளிநாட்டவர்களுடன் தொடர்பாடுவதற்கான முதன்மை மொழியாகவும் இது உள்ளது. லக்சம்பேர்க்கின் கல்வி முறைமை மும்மொழிகளிலானது. அடிப்படைக்கல்வி லக்சம்பேர்கிய மொழியிலும் பின் ஜெர்மன் மொழியிலும், இரண்டாம் நிலைக் கல்வி பிரான்சிய மொழியிலும் நடத்தப்படும். இரண்டாம் நிலைக் கல்வியில் கணிதம் மற்றும் விஞ்ஞானம் போன்ற பாடங்களின் மொழியாக பிரெஞ்சு உள்ளது. லக்சம்பேர்க் பல்கலைக்கழகம் பிரெஞ்சு, ஜெர்மன் மற்றும் ஆங்கில மொழிகளில் பாடநெறிகளை வழங்குகிறது.
# பிரான்சிய மொழி

## புவியியல் பரம்பல்

### ஐரோப்பா

#### இத்தாலி

இத்தாலியின் சிறு பிரதேசமான ஓசுடாப் பள்ளத்தாக்கின் உத்தியோகபூர்வ மொழி பிரான்சியம் ஆகும். இப்பகுதியிலுள்ள இத்தாலிய மொழி பேசா மக்களில் பலர் பிரான்சிய மொழியின் ஒரு வழக்கினைப் பேசுகின்றனர். எனினும் இம்மொழிப் பிரிவுக்கான சர்வதேச முக்கியத்துவம் குறைவாக உள்ளதால் இவர்கள் பிரான்சிய மொழியையே எழுத்துத் தேவைகளுக்குப் பயன்படுத்துகின்றனர்.
# பிரான்சிய மொழி

## புவியியல் பரம்பல்

### ஐரோப்பா

#### ஐக்கிய இராச்சியம் மற்றும் கால்வாய்த் தீவுகள்

ஐக்கிய இராச்சியத்தின் முக்கிய சிறுபான்மை மொழியாகவும் குடிப்பெயர்வு மொழியாகவும் பிரான்சிய மொழி உள்ளது. ஐக்கிய இராச்சியத்தில் பிரான்சு மக்கள் 300,000 பேர் உள்ளனர். மேலும், ஆபிரிக்காவிலிருந்து ஐக்கிய இராச்சியத்துக்குக் குடிபெயர்ந்தோர் பலராலும் இம்மொழி பேசப்படுகிறது. மேலும், பிரான்சிய மொழி ஒரு பிரபலமான வெளிநாட்டு மொழியாகவும் கருதப்படுகிறது. 2006ம் ஆண்டின் ஐரோப்பிய ஆணையக அறிக்கையின்படி, ஐக்கிய இராச்சியத்தின் சனன்த்தொகையில் 23%மானோர், பிரான்சிய மொழியில் உரையாட வல்லவராய் உள்ளனர்.  
1066ல் ஏற்பட்ட நோர்மன் படையெடுப்பைத் தொடர்ந்து, நவீன மற்றும் நடு ஆங்கிலத்தில் பண்டைய ஆங்கிலம் மற்றும் ஒயில் மொழிகளின் பிரதிபலிப்பைக் காணமுடியும். நோர்மன் மொழி பேசிய இவர்களது தாய்மொழி ஜெர்மானிக் ஆகும். ஐரோப்பாக் கண்டத்துடனான இங்கிலாந்தின் தொடர்புகள் காரணமாக நவீன ஆங்கிலத்திலுள்ள பல சொற்கள் பிரான்சியத்தின் மூலத்தைக் கொண்டுள்ளன.  
ஜெர்சி மற்றும் கேர்ன்சியின் உத்தியோகபூர்வ மொழியாக பிரான்சிய மொழி உள்ளது. இவ்விரு இடங்களிலும் நிர்வாக நடவடிக்கைகள் மற்றும் விழாக்களில் பிரான்சிய மொழி ஓரளவு பயன்படுத்தப்படுகிறது.
# பிரான்சிய மொழி

## புவியியல் பரம்பல்

### வட மற்றும் தென்னமெரிக்கா

#### கனடா

கனடாவில், ஆங்கில மொழிக்கு அடுத்த முதன்மை மொழியாக பிரான்சியம் உள்ளது. மேலும், இவ்விரு மொழிகளும் அரசாங்க மட்டத்தில் உத்தியோகபூர்வ மொழிகளாய் உள்ளன. கியூபெக் மாகாணத்தின் ஒரே உத்தியோகபூர்வ மொழி பிரான்சியம் ஆகும். இம் மாகாணத்தில் 7 மில்லியன் மக்கள், அதாவது சனத்தொகையின் 80.1% (2006 கணக்கெடுப்பு) மக்கள் பிரான்சியத்தைத் தாய்மொழியாகப் பேசுகின்றனர். கியூபெக்கின் 95.0%மான மக்கள் பிரான்சியத்தைத் தாய்மொழியாகவோ அல்லது இரண்டாம் மொழியாகவோ பேசுகின்றனர். பிரான்சியத்தைத் தாய்மொழியாகப் பேசுவோர் உள்ள நகரங்களில் இரண்டாமிடத்திலுள்ள மொன்றியல் நகரம் இங்கேயே அமைந்துள்ளது. உத்தியோகபூர்வமாக, இருமொழி மாகாணங்களாக நியூபிரன்சுவிக்கும், மானிட்டோபாவும் காணப்படுகின்றன. நியூபிரன்சுவிக்கின் சனத்தொகையில் மூன்றிலொரு பங்கினர் பிரான்சிய மொழி பேசுவோராய் உள்ளனர். ஆட்சிப் பகுதிகளின் (வடமேல் ஆட்சிப் பகுதிகள், நுனாவுட் மற்றும் யூகோன்) உத்தியோகபூர்வ மொழிகளில் பிரான்சிய மொழியும் ஒன்றாகும். இவற்றுள், யூகோனில் அதிகளவில் பிரான்சிய மொழி பேசுவோர் உள்ளனர். இவர்கள் கிட்டத்தட்ட 4%மாக உள்ளனர். கிழக்கு ஒன்ராரியோ, வடகிழக்கு ஒன்ராரியோ, நோவா ஸ்கோட்டியா, நியூபவுன்லாந்து மற்றும் லாப்ரடோர், அல்பேர்ட்டா மற்றும் மானிட்டோபா ஆகிய இடங்களில் குறிப்பிடத்தக்களவு பிரான்சிய சமூகத்தினர் உள்ளனர். ஒன்ராரியோ போன்ற பல மாகாணங்கள் இங்குள்ள சிறுபான்மையோருக்கு பிரான்சிய மொழியில் சேவைகளை வழங்குகின்றனர். போர்ட் ஔ போர்ட் மற்றும் அதனைச் சுற்றியுள்ள பிரதேசங்கள் இரு மொழி மாவட்டமாக உருவாக்கப்பட்டுள்ளது (இவ்விடங்களில் நியூபவுன்லாந்து பிரான்சியம் என்ற வழக்கு பரவலாகப் பேசப்பட்டுள்ளது).ஏனைய எல்லா மாகாணங்களிலும் சிறியளவான பிரான்சிய சமூகத்தினர் உள்ளனர்.  
கிட்டத்தட்ட 9,487,500 கனேடியர்கள் அல்லது சனத்தொகையில் 30%மானோர் பிரான்சியத்தைத் தாய்மொழியாகக் கொண்டுள்ளனர். 2,065,300 பேர் பிரான்சியத்தை இரண்டாம் மொழியாகப் பேசுகின்றனர். இருமொழிப் பாடசாலைத் திட்டம் மற்றும் பிரான்சிய வகுப்புகள் போன்றவற்றால் கடந்த இரு தசாப்த காலங்களில் பிரான்சிய மொழி தெரிந்த கனேடியர்களின் எண்ணிக்கை அதிகரித்து வருகிறது.  
கியூபெக்கில் பேசப்படும் பிரான்சிய மொழிக்கும், பிரான்சில் பேசப்படும் பிரான்சிய மொழிக்குமான வித்தியாசம் அமெரிக்க மற்றும் பிரித்தானிய ஆங்கிலங்களுக்கிடையிலான வேறுபாட்டை ஒத்தது. பெரும்பான்மை பிரான்சிய மொழி பேசுவோர் வசிக்கும் பகுதியான கியூபெக்கில் அமைந்துள்ள பிரான்சிய மொழிக்கான கியூபெக் சபை, கியூபெக் பிரான்சியத்துக்கான நெறிமுறைகளைச் செயற்படுத்தி வருவதுடன், பிரான்சிய மொழிக்கான பட்டயம் (சட்டமூலம் 101 & 104) மதிக்கப்படுவதையும் உறுதிப் படுத்துகிறது.
# பிரான்சிய மொழி

## புவியியல் பரம்பல்

### வட மற்றும் தென்னமெரிக்கா

#### எயிட்டி

எயிட்டியின் இரண்டு உத்தியோகபூர்வ மொழிகளில் பிரான்சியமும் ஒன்றாகும். எழுத்து, பாடசாலை நெறிமுறைகள் மற்றும் நிர்வாக நடவடிக்கைகளில் இது முதன்மை மொழியாகப் பயன்படுத்தப்படுகிறது. இது அனைத்து கல்விகற்ற எயித்தியர்களாலும் பேசப்படுவதுடன் வணிகத்துறையிலும் பயன்படுத்தப்படுகிறது. மேலும், திருமணம், பட்டமளிப்பு விழா மற்றும் தேவாலயப் பிரார்த்தனை போன்ற நிகழ்வுகளிலும் பயன்படுத்தப்படுகிறது. நாட்டின் மக்கள்தொகையில் 10-15%மானோர் பிரான்சியத்தைத் தமது தாய்மொழியாகக் கொண்டுள்ளனர். ஏனையோர் இதனை இரண்டாம் மொழியாகப் பேசுகின்றனன்ர். இரண்டாவது உத்தியோகபூர்வ மொழி அண்மையில் தரப்படுத்தப்பட்ட, எயித்தியின் அனைத்து மக்களும் பேசும் எயித்திய கிரியோல் ஆகும். எயித்திய கிரியோல் என்பது பிரான்சியத்தை அடிப்படையாகக் கொண்ட கிரியோல் மொழிகளில் ஒன்றாகும். இதிலுள்ள பெரும்பாலான சொற்கள் பிரான்சிய மொழியிலிருந்து பெறப்பட்டுள்ளதோடு, மேற்கு ஆபிரிக்க மொழிகள் மற்றும் சில ஐரோப்பிய மொழிகளின் தாக்கத்தையும் கொண்டுள்ளன. எயித்திய கிரியோல் மொழியானது லூசியானா கிரியோல் மற்றும் ஏனைய பிரான்சிய கிரியோல் மொழிகளுடன் நெருங்கிய தொடர்பைக் கொண்டுள்ளது.
# பிரான்சிய மொழி

## புவியியல் பரம்பல்

### வட மற்றும் தென்னமெரிக்கா

#### எழுத்துகள்

| பிரான்சிய எழுத்துக்கள் | தலைப்பு எழுத்துக்கள் |  |
| --- | --- | --- |
| A | அ |  |
| B | பே |  |
| C | சே |  |
| D | தே |  |
| E | எ |  |
| F | எஃப் |  |
| G | ஷ்ஜே |  |
| H | ஆஷ் |  |
| I | இ |  |
| J | ஷ்ஜி |  |
| K | க |  |
| L | எல் |  |
| M | எம் |  |
| N | என் |  |
| O | ஓ |  |
| P | பே |  |
| Q | குய் |  |
| R | எற் |  |
| S | எஸ் |  |
| T | தே |  |
| U | உய் |  |
| V | வே |  |
| W | தூப்ள-வே |  |
| X | இக்ஸ் |  |
| Y | இ-க்ரேக் |  |
| Z | இஜத் | } |
# பிரான்சிய மொழி

## புவியியல் பரம்பல்

### வட மற்றும் தென்னமெரிக்கா

#### எண்கள்

| தமிழ் எண்கள் | பிரெஞ்சு எண்கள் | உச்சரிப்பு |  |
| --- | --- | --- | --- |
| ஒன்று | un (m)/une (f) | அ (ஆண்)/யுன் (பெண்) |  |
| இரண்டு | deux | தெ |  |
| மூன்று | trois | த்ருஆ |  |
| நான்கு | quarte | கார்த் |  |
| ஐந்து | cinq | சேங்க் |  |
| ஆறு | six | ஸீஸ் |  |
| ஏழு | sept | செப்த் |  |
| எட்டு | huit | உய்த் |  |
| ஒன்பது | neuf | நெஃப் |  |
| பத்து | dix | தீஸ் |  |
| பதினொன்று | onze | ஓன்ஸ் |  |
| பதினெண்டு | douze | தூஸ் |  |
| பதிமூன்று | treize | த்ரெய்ஸ் |  |
| பதினான்கு | quatorze | கத்தோர்ஸ் |  |
| பதினைந்து | quinze | கைன்ஸ் |  |
| பதினாறு | seize | செய்ஸ் |  |
| பதினேழு | dix-sept | தீஸ்-செப்த் |  |
| பதினெட்டு | dix-huit | தீஸ்-உய்த் |  |
| பத்தொன்பது | dix-neuf | தீஸ்-நெஃப் |  |
| இருபது | vingt | வேன் | } |
# பிரான்சிய மொழி

## புவியியல் பரம்பல்

### வட மற்றும் தென்னமெரிக்கா

#### வார்த்தைகள்

| ஆங்கிலத்தில் | பிரான்சியத்தில் | உச்சரிப்பு |  |
| --- | --- | --- | --- |
| பிரான்சியம் | Français | ஃப்ரா(ன்)ஸே |  |
| ஆங்கிலம் | Anglais | ஆங்லே |  |
| தமிழ் | Tamoul | தமூல் |  |
| ஆம் | Oui | வி |  |
| இல்லை | Non | நோ |  |
| ஹலோ | Salut ! "Allô" | ஸல்யூ |  |
| காலை வணக்கம் | Bonjour ! | போ(ன்) ஷூர் |  |
| மாலை வணக்கம் | Bonsoir ! | போ(ன்) ஸ்வார் |  |
| இரவு வணக்கம் | Bonne nuit ! | போ(ன்) ந்வி |  |
| காதல் | Amour | அமூர் |  |
| தயவுசெய்து | S’il vous plaît | ஸில்-வு-ப்லே |  |
| நன்றி | Merci | மெர்ஸி |  |
| நல்வரவு | Bienvenue | பியா-வென்யூ |  |
| மன்னிக்கவும் | Pardon / Désolé / Je suis désolé / Excusez-moi / "Je regrette" | பார்தொ(ன்)/திஸோலெ |  |
| யார்? | Qui ? | கி |  |
| என்ன? | Quoi ? | க்வா |  |
| எங்கே? | Où ? | ஊ |  |
| எப்போது? | Quand ? | கா |  |
| ஏன்? | Pourquoi ? | பூர்குவா |  |
| உன் பெயர் என்ன? | Comment vous appelez-vous ? | கோமோ வூ அப்பலே வூ |  |
| என் பெயர் ... | Je m'appelle... | ஷ மப்பல்... |  |
| ஏனெனில் | Parce que | பார்ஸ் கு |  |
| இதனால் | Donc | தோங்க் |  |
| எப்படி? | Comment ? | கோமோ |  |
| எவ்வளவு? | Combien ? | கோம்பியா |  |
| எனக்கு புரியவில்லை | Je ne comprends pas. | ஷ ந காம்ப்ரோ பா |  |
| எனக்கு புரிகிறது | Oui, je comprends. | வி, ஷ காம்ப்ரோ |  |
| நீங்கள் ஆங்கிலம் பேசுவீர்களா? | Parlez-vous (l') anglais ? | பார்லே வூ ஆங்லே? |  |
| எனக்கு பிரான்சியம் பேச தெரியாது | Je ne parle pas français. | ஷ ந பார்ல் பா ஃப்ராஸே |  |
| எனக்கு தெரியாது | Je (ne) sais pas. | ஷ (ந) ஸே பா |  |
| எனக்கு தெரியும் | Je sais. | ஷ ஸே |  |
| எப்படி இருக்கிறாய்? | Comment allez-vous ? Comment ça va ? | கோமோந்த்த்தலே வூ? கோமோ ஸ வா? |  |
| நன்றாக இருக்கிறேன் | Je vais (très) bien. Ça va (très) bien. | ஷ வே (த்ரே) பியா. ஸ வா (த்ரே) பியா |  |
| நான் உன்னை காதலிக்கிறேன் | Je vous aime, Je t'aime | ஷ வூஸ்ஸெம், ஷ த்தெம் | } |
# சுனில் காவஸ்கர்

**சுனில் மனோகர் "சன்னி"காவாஸ்கர் (Sunil Manohar "Sunny" Gavaskar** (ஜூலை 10, 1949) முன்னாள் இந்தியத் துடுப்பாட்ட வீரர் மற்றும் அணித்தலைவர் ஆவார். இவர் 1970 ஆம் ஆண்டு முதல் 1980 வரை மும்பை மாநிலத் துடுப்பாட்ட அணிக்காகவும் இந்திய தேசியத் துடுப்பாட்ட அணிக்காகவும் விளையாடினார்.  
அனைத்துக் காலத்திற்குமான தேர்வுத் துடுப்பாட்டப் போட்டிகளில் சிறந்த மட்டையாளர்களில் ஒருவராகக் கருதப்படுகிறார். இவர் துவக்க ஆட்டக்காரர் ஆவார்.  
இவர் பல சாதனைகளைப் புரிந்துள்ளார். குறிப்பாக தேர்வுத் துடுப்பாட்டப் போட்டிகளில் அதிக ஓட்டங்கள் எடுத்தவர், அதிக நூறுகள் அடித்தவர் உள்ளிட்ட சாதனைகளைப் படைத்தவர். இவர் தேர்வுத்துடுப்பாட்டப் போட்டிகளில் மொத்தம் 34 நூறுகள் அடித்து சாதனை படைத்துள்ளார்.இந்தச் சாதனையானது 20 ஆண்டுகளாக முறியடிக்கப்படாமல் இருந்தது. பின் டிசம்பர், 2005 இல் சச்சின் டெண்டுல்கர் இந்தச் சாதனையை முறியடித்தார். ஒரு தேர்வுத் துடுப்பாட்டப் போட்டிகளின் இரு பகுதிகளிலும் நூறு ஓட்டங்கள் அடித்த முதல் வீரர் எனும் சாதனையைப் படைத்தார். இதே போன்று மூன்று முறை இந்தச் சாதனைகளை இவர் புரிந்துள்ளார். தேர்வுத் துடுப்பாட்டப் போட்டிகளில் 10,000 ஓட்டங்கள் அடித்த முதல் வீரர் இவர் ஆவார். தற்போது 10,000 இலக்குகளுக்கும் அதிகமாக ஓட்டங்கள் எடுத்த வீரர்களின் பட்டிலில் 13 ஆவது வீரராக உள்ளார்.  
இந்தியக் குடியுரிமை விருதுகளான பத்மசிறீ மற்றும் பத்மபூசன் விருதுகளைப் பெற்றுள்ளார். 2012 ஆம் ஆண்டில் கல் சி கே நாயுடு வாழ்நாள் சாதனையாளர் விருதினைப் பெற்றார்.
# சுனில் காவஸ்கர்

## இந்தியத் துடுப்பாட்டக் கட்டுப்பாடு வாரியத் தலைவர்

இவரை இந்தியத் துடுப்பாட்டக் கட்டுப்பாடு வாரியத்தின் தற்காலிகத் தலைவராக நியமிக்க இந்திய உச்ச நீதிமன்றம் உத்தரவு பிறப்பித்துள்ளது.
# சுனில் காவஸ்கர்

## தேர்வுத் துடுப்பாட்டம்

கைவிரலில் ஏற்பட்ட காயத்தினால் போர்ட் ஆஃப் ஸ்பெய்ன்,டிரினிடாட்டில் மேற்கிந்தியத்தீவுகள் துடுப்பாட்ட அணிக்கு எதிரான முதல் போட்டியில் விளையாடாமல் இரண்டாவது போட்டியில் விளையாடினார். அந்தப் போட்டியில் இறுதி வரை ஆட்டமிழக்காமல் 67 ஓட்டங்கள் எடுத்து அந்த அணிக்கு எதிரான முதல் வெற்றியைப் பதிவு செய்தார்.  
இந்தத் தொடரின் ஜார்ஜ் டவுன் , கயானாவில் நடைபெற்ற மூன்றாவது போட்டியில் 116, 64* எடுத்தார்.பின் பிரிடஜ் டவுன், பார்படோசுவில் நடைபெற்ற நான்காவது போட்டியில் 1 மற்றும் 117* ஓட்டங்கள் பெற்றார். டிரினிடாட்டில் நடைபெற்ற நான்காவது போட்டியில் 124 மற்றும் 220 ஓட்டங்கள் எடுத்து மேற்கிந்தியத் தீவுகள் அணிக்கு எதிரான தொடரை முதன்முறையாக வெற்றிபெற உதவினார். இதன்மூலம் ஒரே தேர்வுத் துடுப்பாட்டப் போட்டியில் நூறு மற்றும் இருநூறுகள் அடித்த இரண்டாவது வீரர் எனும் சாதனையைப் படைத்தார். இதற்கு முன் டக் வால்டர் இந்தச் சாதனையைப் புரிந்தார்.மேலும் ஒரே தேர்வுத் துடுப்பாட்டப் போட்டியில் நான்கு நூறுகள் அடித்த முதல் இந்தியர் எனும் சாதனையைப் படைத்தார். இவருக்கு அடுத்த படியாக விஜய் அசாரே ஒரே போட்டியில் இரு முறை நூறு ஓட்டங்கள் எடுத்தார்.
# சுனில் காவஸ்கர்

## தேர்வுத் துடுப்பாட்டம்

### இங்கிலாந்துச் சுற்றுப் பயணம்

1971 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து மூன்று தேர்வுத் துடுப்பாட்டப் போட்டிகளில் விளையாடியது. தனது முதல் போட்டியில் சிறப்பாகச் செயல்பட்டதனால் இவர் மீதான எதிர்பார்ப்பு அதிகமாக இருந்தது. ஆனால் அந்தத் தொடரில் சிறப்பான ஆட்டத்தினை வெளிப்படுத்தத் தவறினார். இரு ஐம்பது ஓட்டங்கள் மட்டுமே எடுத்தார். ஜான் சுனோ வீசிய ஒரு ஓவரில் வேகமாக ஓர் ஓட்டம் எடுக்க ஓடும் போது சுனோமோதியதில் இவர் கீழே விழுந்தார். அதனால் சுனோ போட்டியில் விளையாடத் தடை பெற்றார். அந்தத் தொடரில் மூன்று போட்டிகளிலும் சேர்த்து 144 ஓட்டங்களை 24 எனும் சராசரியோடு எடுத்தார். இதனால் இவரின் தேர்வு பற்றி எதிர்மறைக் கேள்விகள் எழுந்தன.
# சுனில் காவஸ்கர்

## தேர்வுத் துடுப்பாட்டம்

### இங்கிலாந்தின் இந்தியச் சுற்றுப் பயணம்

1972-73 ஆம் ஆண்டில் இங்கிலாந்துத் துடுப்பாட்ட அணி இந்தியாவில் சுற்றுப் பயணம் செய்து ஐந்து தேர்வுத் துடுப்பாட்டப் போட்டிகளில் விளையாடியது. இதுவே இந்திய மண்ணில் கவாஸ்கர் விளையாடும் முதல் தேர்வுத் துடுப்பாட்டப் போடி ஆகும். ஆனால் முதல் மூன்று போட்டிகளிலும் சரியாக இவர் விளையாடவில்லை.மொத்த்மாக ஐந்து ஆட்டப் பகுதிகளிலும் சேர்த்து அறுபது ஓட்டங்களே எடுத்திருந்தார். அப்போது இந்திய அணி 2-1 என முன்னிலை பெற்றிருந்தது. இறுதி இரு தேர்வுப் போட்டிகளிலும் போதுமான அளவு ஓட்டங்கள் எடுத்திருந்தார். இந்தத் தொடரில் இந்திய அணி வெற்றி பெற்றது. அந்தத் தொடரில் மொத்தமாக 224 ஓட்டங்களை 24.89 எனும் சராசரி பெற்றிருந்தார். பின் 1974 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தத் தொடரின் இரண்டாவது போட்டியில் 101மற்றும் 58 ஓட்டங்களை எடுத்தார்.மொத்தமாக 227 ஓட்டங்களை 37.83 சராசரியில் பெற்றார். இந்தத் தொடரினை இந்திய அணி முழுமையாக இழந்தது.
# சுனில் காவஸ்கர்

## தேர்வுத் துடுப்பாட்டம்

### மேற்கிந்தியத் தீவுகள் சுற்றுப் பயணம்

1974-75 ஆம் ஆண்டில் இந்தியத் துடுப்பாட்ட அணி மேற்கிந்தியத் தீவில் சுற்றுப் பயணம் செய்து ஆறு தேர்வுத் துடுப்பாட்டப் போட்டிகளில் விளையாடியது. அதில் இவர் மூன்று போட்டிகளில் மட்டுமே விளையாடினார். அதில் வான்கடே மைதானத்தில் 86 ஓட்டங்கள் எடுத்து லேன்ஸ் கிப்ஸ் பந்து வீச்சில் ஆட்டமிழந்தார். மேலும் ஒரு போட்டியில் 108 ஓட்டங்கள் எடுத்தார்.  
1975-76 ஆம் ஆண்டில் இந்தியத் துடுப்பாட்ட அணி நியூசிலாந்து மற்றும் மேற்கிந்தியத் தீவுகளில் சுற்றுப் பயணம் செய்து தேர்வுத் துடுப்பாட்டப் போட்டிகளில் விளையாடியது. பிஷன் பேடிக்கு காலில் காயம் ஏற்பட்டதனால் சனவரி 1976 இல் ஆக்லாந்தில் நடைபெற்ற போட்டியில் இவர் தலைவராகச் செயல்பட்டார். ஆனால் அந்தத் தொடரில் 703 ஓட்டங்கள் மட்டுமே எடுத்தார். ஆனால் மேற்கிந்தியத் தீவுகளுக்கு எதிரான போர்ட் ஆஃப் ஸ்பெயினில் நடந்த இரண்டாவது போட்டியில் 156 ஓட்டங்களும் டிரினிடாட்டில் நடந்த மூன்றாவது போட்டியில் 102 ஓட்டங்களையும் எடுத்தார். மூன்றாவது போட்டியில் இவர் 102 ஓட்டங்கள் எடுத்து அணியின் ஓட்டத்தினை அதிகரிக்கச் செய்தார்(4/406). இதன்மூலம் அதிகபட்ச வித்தியாசத்தில் (நான்காவது ஆட்டப் பகுதியில்) அதிகபட்ச ஓட்டங்களில் வெற்றி பெற்ற அணி எனும் சாதனையினை இந்திய அணி பெற்றது.
# சுனில் காவஸ்கர்

## சாதனைகள்

தேர்வுத் துடுப்பாட்டப் போட்டிகளில் 10,000 ஓட்டங்களைக் கடந்த முதல் வீரர் எனும் சாதனையைப் படைத்தார். டான் பிராட்மனின் சாதனையான 29 நூறுகளைத் தகர்த்து. 34 நூறுகள் எடுத்தார். பின் இவரின் சாதனையானது சச்சின் டெண்டுல்கரால் தகர்க்கப்பட்டது.
# கபில்தேவ்

**கபில்தேவ் ராம் லால் நிகாஞ்ச்** (**Kapil Dev Ram Lal Nikhanj** பிறப்பு: சனவரி 6, 1959) என்பவர் முன்னாள் இந்தியத் துடுப்பாட்ட அணி வீரர் மற்றும் அணித் தலைவர் ஆவார். இவர் அனைத்துக் காலத்திற்குமான சிறந்த தேர்வுத் துடுப்பாட்ட வீரர்களில் ஒருவராகக் கருதப்படுகிறார். மேலும் இந்திய அணி பெற்ற தலைசிறந்த அணித்தலைவர்களில் ஒருவராகவும் கருதப்படுகிறார். இவரை நூற்றாண்டின் சிறந்த துடுப்பாட்ட வீரர் என விஸ்டன் துடுப்பாட்டாளர்களின் நாட்குறிப்பு 2002ஆம் ஆண்டில் அறிவித்தது.  
1983-ல் இந்தியா உலகக்கோப்பையை வென்றபோது அணியின் தலைவராக இருந்தார். அக்டோபர் 1999 முதல் ஆகஸ்ட் 2000 வரை இந்தியத் தேசிய அணியின் தலைமைப் பயிற்சியாளராக இருந்தார். 1994 ஆம் ஆண்டில் ஓய்வு பெற்றார். அப்போது தேர்வுத் துடுப்பாட்டப் போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்திருந்தார். அந்தச் சாதனையானது 2000 ஆம் ஆண்டில் வால்ஸ் என்பவரால் தகர்க்கப்பட்டது. ஓய்வு பெறும் போது ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய இரு வடிவங்களிலும் அதிக மட்டையாளர்களை வீழ்த்திய இந்தியர் எனும் சாதனையைப் படைத்திருந்தார். மேலும் ஒருநாள் பன்னாட்டுத் துடுப்பாட்டப் போட்டிகளில் 200 மட்டையாளர்களை முதலில் வீழ்த்தியவர் எனும் சாதனையைப் படைத்தார். தேர்வுத் துடுப்பாட்டப் போட்டிகளில் 434 மட்டையாளர்களையும் 5000 ஓட்டங்களையும் எடுத்த ஒரே வீரர் இவர் ஆவார். இதன்மூலம் துடுப்பாட்ட வரலாற்றில் மிகச்சிறந்த பன்முக ஆட்டக்காரர்களில் ஒருவராக ஆனார். மார்ச் 11, 2010 ஆம் ஆண்டில் பன்னாட்டுத் துடுப்பாட்ட அவை இவரை தனது புகழவையில் சேர்த்துக் கொண்டது.  
ஒருநாள் போட்டிகளில் 253 இலக்குகளும் 3,783 ஓட்டங்களும் பெற்றுள்ளார். கபில் தேவ் எழிற்கையான வீசுநடையும் வலிவுமிக்க வெளித்துயல் பந்துவீச்சும் கொண்டிருந்தார். *ஹரியானா புயல்* என்ற பட்டப்பெயரை அவர் பெற்றிருந்தார்.
# கபில்தேவ்

## ஆரம்பகால வாழ்க்கை

கபில்தேவ் ஜனவரி 6, 1959 இல் சண்டிகர், பஞ்சாபில் பிறந்தார். இவரின் இயற்பெயர் கபில்தேவ் நிகாஞ்ச் ஆகும். இவரின் தந்தை லால் நிகாஞ்ச் , ஒரு மர வியாபரி ஆவார். தாய் ராஜ்குமாரி. இவர் பஞ்சாபி காத்ரி சமூகத்தைச் சார்ந்தவர் ஆவார். இவரின் தாயார் பரித்துதின் கஞ்ச்சகர் பிறந்த ஊரான பாக்பத்தானில் பிறந்தார். இவரின் தந்தை பிபல்பூரைச் சேர்ந்தவர். இவர்கள் ஷா யக்கா எனும் இடத்தில் வசித்து வந்தனர். தற்போது இந்த இடம் பாக்கித்தானிலுள்ள ஒகாரா மாவட்டத்தில் உள்ளது. இவருடைய நான்கு சகோதரிகளும் இந்தியப் பிரிப்புக்கு முன்னர் பிறந்தவர்கள். இவருடைய இரு சகோதரர்களும் ஃபாசில்கா மாவட்டத்தில் உள்ளனர். இந்தியப் பிரிப்பிற்கு பின்னர் குடும்பத்துடன் அனைவரும் ஃபசில்கா சென்றனர். பின் சண்டிகர் சென்றனர். டி. ஏ. வி பள்ளியில் பயின்றார். பின் தேஷ் பிரேம் ஆசாத் நிறுவனத்தில் 1971 ஆம் ஆண்டில் சேர்ந்தார்.
# கபில்தேவ்

## தேர்வுத் துடுப்பாட்டம்

1978 ஆம் ஆண்டில் கபில் தேவ் தனது முதல் தேர்வுத் துடுப்பாட்டப் போட்டியில் விளையாடினார். அக்டோபர் 16, 1978 இல் ஃபசிலாபாத்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். ஆனால் அந்தப் போட்டியில் குறிப்பிடத் தகுந்த அளவிலான பங்களிப்புகளைச் செய்யவில்லை. தனது வேகப் பந்துவீச்சு மூலமாக ஒரு முறைக்கும் மேலாக அவர்களின் பாதுகாப்புக் கவசத்தில் தாக்கினார். தனது புறத் திருப்ப பந்துவீச்சு மூலமாக சதிக் முகம்மதுவின் இலக்கினை முதல் இலக்காகக் கைப்பற்றினார். பின் கராச்சி மைதானத்தில் நடைபெற்ற மூன்றாவது தேர்வுத் துடுப்பாட்டப் போட்டியில் 33 பந்துகளில் ஐம்பது ஓட்டங்களை அடித்தார். இதன் மூலம் அதிவிரைவாக தேர்வுத் துடுப்பாட்டப் போட்டிகளில் ஐம்பது ஓட்டங்களை அடித்த இந்திய வீரர் எனும் சாதனை படைத்தார். இருந்தபோதிலும் அந்தப் போட்டியிலும் அந்தத் தொடரினையும் இந்திய அணி2-0 என பாக்கித்தான் அணியிடம் இழந்தது. அதன் பின் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. தில்லிபெரோஷா கோட்லா மைதானத்தில் நடைபெற்ற போட்டியில் தனது முதல் நூறு ஓட்டங்களை அடித்தார். 124 பந்துகளில் 126 ஓட்டங்களை அடித்தார். அந்தத் தொடரில் 17 இலக்குகளைக் கைப்பற்றினார். பின் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தப் போட்டியில் இவர் ஐந்து இலக்குகளைக் கைப்பற்றினார். ஆனல் 633 ஓட்டங்கள் எடுத்த இங்கிலாந்து அணி வெற்றி பெற்றது. அந்தத் தொடரில் 17 இலக்குகளைக் கைப்பற்றினார். பின் மட்டையாட்டத்தில் 45 ஓட்டங்கள் எடுத்தார்.
# கபில்தேவ்

## ஒருநாள் துடுப்பாட்டம்

1979 ஆம் ஆண்டில் கபில் தேவ் தனது முதல் ஒருநாள் துடுப்பாட்டப் போட்டியில் விளையாடினார். பாக்கித்தான் துடுப்பாட்ட அணிக்கு எதிரான போட்டியில் இவர் அறிமுகமானார். இவரின் தேர்வு மற்றும் ஒருநாள் ஆகிய இரு முதல் போட்டிகளும் பாக்கித்தான் அணிக்கு எதிரான போட்டி ஆகும். 1979 ஆம் ஆண்டில் நடைபெற்ற உலகக் கிண்ணத் துடுப்பாட்டக் கோப்பைத் தொடரிலும் சிறப்பான ஆட்டத்தினை இவர் வெளிப்படுத்தவில்லை.  
பின் ஆத்திரேலியத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. அந்தத் தொடரில் கபில் தேவ் இருமுறை ஐந்து இலக்குகளைக் கைப்பற்றி ஒரு முதன்மையான பந்துவீச்சாளர் என தனது திறமையினைக் காட்டினார். மேலும் மட்டையாட்டத்தில் 212 ஓட்டங்களை எடுத்தார். மொத்தமாக அவர் 28 இலக்குகளை 23.22 எனும் சராசரியோடு எடுத்தார். 1979-80 ஆம் ஆண்டில் பாக்கித்தான் துடுப்பாட்ட அணிக்கு எதிரான ஆறு போட்டிகள் கொண்ட தேர்வுத் துடுப்பாட்டத் தொடரில் இரு முறை அணியின் வெற்றிக்கு உதவினார். மும்பை வான்கடே மைதானத்தில் நடைபெற்ற போட்டியில் 69 ஓட்டங்கள் எடுத்து அணியினை வெற்றி பெறச் செய்தார். சென்னை , சேப்பாக்கம் மைதானத்தில் நடைபெற்ற போட்டியில் முதல் ஆட்டப் பகுதியில் 90 ஓட்டங்களை விட்டுக் கொடுத்து 4 இலக்குகளையும் இரண்டாவதுஆட்டப் பகுதியில் 56 ஓட்டங்களை விட்டுக் கொடுத்து ஏழு இலக்குகளையும் 98 பந்துகள்ளில் 84 ஓட்டங்களையும் எடுத்து அணியினை வெற்றி பெறச் செய்தார். இந்த வெற்றியின் மூலமாக இவர் பரவலாக அறியப்பட்டார்.
# கபில்தேவ்

## 1983 துடுப்பாட்ட உலகக்கிண்ணம்

கபில்தேவ் இலங்கைத் துடுப்பாட்ட அணிக்கு எதிரான தொடரில் அணித் தலைவர் பொறுப்பு ஏற்றார். இந்தத் தொடரில் சுனில் காவஸ்கர் ஓய்வு பெற்றதைத் தொடர்ந்து இவருக்குத் தலைவர் பொறுப்பு வழங்கப்பட்டது. பின் மேற்கிந்தியத்தீவுகள் துடுப்பாட்ட அணிக்கு எதிரான தொடரின் முழுமைக்கும் தலைவர் பொறுப்பு வழங்கப்பட்டது. அந்தத் தொடரில் 47 ஓவர்களில் கபில் தேவ் 72 ஓட்டங்களும், சுனில் கவாஸ்கர் 90 ஓட்டங்களும் எடுத்து அணியை மொத்த ஓட்டங்கள் 282/5 பெறச் செய்தனர். பின் கபில்தேவ் 2 இலக்குகள் எடுக்க எதிரணியை 255 ஓட்டங்கள் மட்டுமே பெறச் செய்து வெற்றி பெற்றனர். இதே உத்வேகத்துடன் மேற்கிந்தியத் தீவுகள் அணியினை 1983 துடுப்பாட்ட உலகக்கிண்ணப் போட்டியில் எதிர்த்து விளையாடினர். பின் இரண்டாவது துடுப்பாட்டப் போட்டியில் நூறு ஓட்டங்களும் 17 இலக்குகளையும் 29.24 எனும் சராசரியோடு பெற்றார்.
# கபில்தேவ்

## நூறு (துடுப்பாட்டம்)

### அணி வாரியாக

| 2 | 2 | 0 | **2** |  |
| --- | --- | --- | --- | --- |
| 3 | 1 | 0 | **1** |  |
| 4 | 1 | 0 | **1** |  |
| 5 | 1 | 0 | **1** |  |
| 6 | 0 | 1 | **1** |  |
| மொத்தம் | **8** | **1** | **9** | } |
# கபில்தேவ்

## அணித் தலைவராக

### தேர்வுத் துடுப்பாட்டம்

| 6 | 0 | 0 | 1 | 5 |  |  |
| --- | --- | --- | --- | --- | --- | --- |
| 3 | 2 | 0 | 0 | 1 |  |  |
| 8 | 0 | 1 | 0 | 7 |  |  |
| 6 | 2 | 1 | 0 | 3 |  |  |
| 11 | 0 | 5 | 0 | 6 |  |  |
| மொத்தம் | **34** | **4** | **7** | **1** | **22** | } |
# லியாண்டர் பயஸ்

**லியாண்டர் பயஸ்** (பி. ஜூன் 17, 1973) புகழ்பெற்ற இந்திய டென்னிஸ் வீரர் ஆவார். இவர் ஒலிம்பிக் போட்டியில் வெண்கலப் பதக்கம் வென்றுள்ளார்.  
லியாண்டர் பயஸ் கோவாவில் பிறந்து கொல்கத்தாவில் வளர்ந்தவர். இவரது தாயாரான ஜெனிபர் பயஸ் பிரபலமான கூடைப்பந்து வீரரவார். 1980 ஆசியக் கூடைப்பந்துப் போட்டிகளில் இந்திய அணிக்குத் தலைமை தாங்கியவர். இவரது தந்தையான வெஸ் பயஸ் 1972 ஒலிம்பிக் போட்டிகளில் வெண்கலப் பதக்கம் வென்ற இந்திய ஹாக்கி (ஹொக்கி) அணியில் விளையாடியவர்.